﻿ ঢাকা-মাওয়া হয়ে খুলনা-কলকাতা রুটে চালু হচ্ছে নতুন বাস সার্ভিস | ডিএমপি নিউজ
ঢাকা-মাওয়া হয়ে খুলনা-কলকাতা রুটে চালু হচ্ছে নতুন বাস সার্ভিস
এপ্রিল ০৩, ২০১৭ , ১১:০০ অপরাহ্ণ বিষয়বস্তু: জাতীয়
ডিএমপি নিউজ রিপোর্ট: ঢাকা-মাওয়া হয়ে খুলনা-কলকাতা রুটে চালু হচ্ছে নতুন বাস সার্ভিস। এ জন্য ভারতের সঙ্গে স্বাক্ষরের জন্য একটি চুক্তির খসড়া অনুমোদন দিয়েছে মন্ত্রিসভা।
প্রধানমন্ত্রী শেখ হাসিনার সভাপতিত্বে রোববার সচিবালয়ে অনুষ্ঠিত মন্ত্রিসভার বৈঠকে এ অনুমোদন দেওয়া হয়।
বৈঠক শেষে মন্ত্রিপরিষদ সচিব মোহাম্মদ শফিউল আলম সাংবাদিকদের এ অনুমোদনের কথা জানিয়ে বলেন, ‘ঢাকা-কলকাতা রুটে বেনাপোল হয়ে গাড়ি চলাচল করে। এখানে একটি নতুন প্রস্তাবনা এসেছে ঢাকা-খুলনা-কলকাতা রুটে বাস চালু করার জন্য। এ প্রস্তাবনাটি মন্ত্রিসভা অনুমোদন করেছে।’
তিনি আরো বলেন, ‘বর্তমানে বঙ্গবন্ধু সেতু, হাটিকুমরুল হয়ে যশোর গিয়ে বাস বেনাপোল যায়। যদি বাস মাওয়া হয়ে গোপালগঞ্জ, বাগেরহাট, রূপসা নদী পার হয়ে খুলনা হয়ে যশোর যায়, তাহলে রাস্তাটা কমে যাবে। এতে (নতুন রুটে) দূরত্ব ৯৬ কিলোমিটার কমবে।’
চলচ্চিত্রে সরাসরি কোনো ধর্ষণের দৃশ্য দেখানো যাবে না
আজ বাংলাদেশ-শ্রীলঙ্কা টি-টোয়েন্টি লড়াই শুরু